WHART ติดอันดับ “ESG100” ต่อเนื่อง 4 ปีซ้อน ตอกย้ำบริษัทธรรมาภิบาล
WHART ติดอันดับหลักทรัพย์ “ESG100” ปี 65 ตอกย้ำด้านสิ่งแวดล้อม สังคม และธรรมาภิบาล ต่อเนื่องเป็นปีที่ 4 
WHART ติดอันดับหลักทรัพย์ “ESG100” ปี 65 ตอกย้ำด้านสิ่งแวดล้อม สังคม และธรรมาภิบาล ต่อเนื่องเป็นปีที่ 4
25 ก.ค. 2565

นายอนุวัฒน์ จารุกรสกุล ประธานเจ้าหน้าที่บริหาร และ นายสมศักดิ์ บุญช่วยเรืองชัย กรรมการของ บริษัท ดับบลิวเอชเอ เรียล เอสเตท แมเนจเม้นท์ จำกัด ในฐานะผู้จัดการกองทรัสต์ WHART รับมอบประกาศนียบัตร ESG100 Company ประจำปี 2565 จากนายพิพัฒน์ ยอดพฤติการ ประธานสถาบันไทยพัฒน์
โดยเนื่องจาก WHART  มีการดำเนินงานโดดเด่นด้านสิ่งแวดล้อม สังคม และธรรมาภิบาล (ESG) ต่อเนื่องเป็นปีที่ 4  โดยมี นาย วิทวัส อัจฉริยวนิช รองกรรมการผู้จัดการ บริษัทหลักทรัพย์จัดการกองทุน กสิกรไทย จำกัด ในฐานะทรัสตีกองทรัสต์ WHART ร่วมแสดงความยินดี ณ อาคาร ดับบลิวเอชเอ ทาวเวอร์ เมื่อเร็วๆนี้
นายอนุวัฒน์ จารุกรสกุล ประธานเจ้าหน้าที่บริหาร บริษัท ดับบลิวเอชเอ เรียล เอสเตทแมเนจเม้นท์ จำกัด ในฐานะผู้จัดการกองทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยม โกรท (WHART) เปิดเผยว่า  บริษัทรู้สึกเป็นเกียรติที่ได้รับการคัดเลือกจากสถาบันไทยพัฒน์ให้กองทรัสต์ WHART ติดอันดับ ESG100 ประจำปี 2565 ติดต่อกันเป็นปีที่ 4 (พ.ศ.2562-2565) นับตั้งแต่ปีแรก ของการประเมินหลักทรัพย์ในกลุ่มกองทุนรวมอสังหาริมทรัพย์ และกองทรัสต์
ทั้งนี้ เพื่อการลงทุนในอสังหาริมทรัพย์จาก 851 บริษัทที่หลักทรัพย์จดทะเบียนให้เป็นหลักทรัพย์ที่มีการดำเนินงานโดดเด่นด้านสิ่งแวดล้อม สังคม และ ธรรมาภิบาล (ESG) ในกลุ่มกองทุนรวมอสังหาริมทรัพย์ และกองทรัสต์เพื่อการลงทุนในอสังหาริมทรัพย์
โดยการได้รับการคัดเลือกให้อยู่ในทำเนียบ ESG100 ต่อเนื่องเป็นปีที่ 4 ของกองทรัสต์ WHART ถือเป็นการสะท้อนศักยภาพการดำเนินงานของบริษัทในฐานะผู้จัดการกองทรัสต์ ที่เน้นการลงทุนเพื่อสร้างผลตอบแทนที่ยั่งยืน ด้วยการคัดเลือกลงทุนในสินทรัพย์ประเภทคลังสินค้า ศูนย์กระจายสินค้า และโรงงาน ทั้งประเภท Built-to-Suit และ General Warehouse ที่มีคุณภาพระดับพรีเมี่ยมบนทำเลศูนย์กลางโลจิสติกส์ของประเทศไทย และมีการกระจายความเสี่ยงโดยการลงทุนในทรัพย์สินที่มีสัญญาเช่าระยะยาว พร้อมทั้งกลุ่มผู้เช่าที่หลากหลายอุตสาหกรรมในระดับสากลจนสามารถก้าวสู่การเป็นหนึ่งในกองทรัสต์ Industrial ที่มีมูลค่าทรัพย์สินมากที่สุดในไทย ณ วันที่ 31 มีนาคม 2565
นอกจากนี้ บริษัทจะยังคงมุ่งมั่น ทุ่มเท ในการดำเนินธุรกิจให้เติบโตและยั่งยืน ภายใต้หลักจริยธรรมและหลักการกำกับดูแลกิจการที่ดี ควบคู่ไปกับการพัฒนาสังคมและอนุรักษ์สิ่งแวดล้อม เพื่อให้สอดคล้องกับเป้าหมายของสถาบันไทยพัฒน์ ในการขับเคลื่อนการใส่ใจด้านสิ่งแวดล้อม สังคม และธรรมาภิบาล (ESG) และสร้างอัตราการเติบโตตอบแทนที่ดีสู่ผู้ถือหน่วยไปพร้อมกัน
สำหรับสถาบันไทยพัฒน์ เป็นผู้ริเริ่มพัฒนาข้อมูลด้านความยั่งยืนของธุรกิจ ได้เปิดเผยรายชื่อหลักทรัพย์จดทะเบียนที่มีการดำเนินงานโดดเด่นด้าน ESG จำนวน 100 บริษัท หรือที่เรียกว่ากลุ่มหลักทรัพย์ ESG100 เป็นครั้งแรกในปี 2558 และได้มีการเก็บรวบรวมข้อมูลด้านความยั่งยืนของบริษัทจดทะเบียนและดำเนินการต่อเนื่องมาเป็นปีที่ 8 ในปีนี้
โดยการจัดอันดับบริษัทจดทะเบียนด้านการพัฒนาความยั่งยืนของธุรกิจนี้ ถือเป็นแหล่งข้อมูลด้านความยั่งยืนของบริษัทจดทะเบียน เพื่อรองรับความต้องการของผู้ลงทุนที่ให้น้ำหนักการลงทุนในบริษัทที่มีความรับผิดชอบต่อสังคมและสิ่งแวดล้อมเป็นสำคัญ และเป็นทางเลือกให้ผู้ลงทุนที่ต้องการลงทุนในหลักทรัพย์จดทะเบียนที่มีคุณภาพและได้รับผลตอบแทนที่มิได้ด้อยไปกว่าการลงทุนในแบบทั่วไป
 